Wat 'n wonderlike bly-op-die-plaas gevoel, met die heerlike stoep waarop jy kan ontspan. Die huis is volledig toegerus en met al die pragtige interessante goed op rakke voel dit heerlik huislik. Die buitestort is 'n totale wenner! Ons sal weer en weer daar gaan bly!
Wonderlikste ruimte. Gerieflike slaapplek. ’n Yslike kombuis- en eetarea met alles wat mens kan nodig kry. ’n Groot verskeidenheid boeke. Baie goeie waarde vir geld.
Ons het baie laat arriveer. Vroeg opgestaan, het toe eers 'n bietjie tyd gehad om rond te kyk. Het weer vandaar af verder gery, so nie veel tyd gehad om ekstra draaie te ry en die dorpie, Prins Albert te verken nie. Dit wat ons wel gesien het, was baie indrukwekkend.
Die Cottage is 'n pragtige huisie wat als bied wat jy kan verwag in 'n oorblyplek. Elegant met kwaliteit en styl. Ek kan dit definitief aanbeveel.
Ons het heerlik gebly. The Cottage is pragtig en het alles wat nodig is en meer. Daar was selfs vir ons 'n houertjie vars melk in die yskas. Die buitestort is 'n wenner. Estelle was binne 5 min daar om vir ons oop te sluit met ons aankoms. My man het sy plakkies en pet daar vergeet. Voor ons dit kon agterkom, het Elma my gekontak en gereël om dit te koerier. Prins Albert is 'n juweel met regte plattelandse sjarme!
Ons was aangenaam verras met die plekkie en die besondere manier waarop dit gerestoureer is - die dik dak populierbalke met die riete gee dit 'n baie outentieke karakter. Die plekkie is baie goed toegerus en die agterstoep, buitestort en pragtige tuin maak dit regtig 'n wonderlike ervaring om daar te bly. Die bestuurder se diens is iets om te ervaar - jy sal ver soek om beter te kry! Baie dankie Elma vir jou advies, insette en vriendelikheid - ons wil binnekort weer 'n draai kom maak!
Die foto's bring nie die plek tot sy reg nie. Dis sprokiesmooi. Ouwêreldse styl met moderne afrondings. Die eenheid het klein verrassings soos Tabard,vars melk van die plaaslike melkery, 'n iPod vol musiek met 'n stereo, 'n kaggel, Jamie Oliver potte/panne, goeie messe, besonderse wynglase en eetgerei, goeie gehaltemoerkoffie, tabak, 'n buitestort, 'n teetuin, 'n watervoor... Ag ek kan net aangaan! Ek wou 'n week bly. Die kombuis het gesmeek dat jy kosmaak, musiek speel en rooiwyn drink. Ons sal weer gaan!
Het heerlik gekuier, veilig en netjies, die houtkaggel is 'n absolute plus en 'n plesier, Simon baie betrokke en hulpvaardig.
Die dekor van The Cottage was vir my so mooi. Alles wat jy nodig het teen 'n baie billike prys. Alles is silwerskoon. Sal vir seker weer gaan.
26B De Beer Straat is 'n gerieflike huisie met als wat mens benodig. Die feit dat die addisionele bed eintlik 'n vertrek deel met die hoofslaapkamer kan beter beskryf word en dat dit geen privaatheid bied nie. Baie groot erf, maar word gedeel met nog 'n eiendom - dit kan dalk ook gemeld word. Muskiete het ons opgevreet - muskietnette om die beddens help glad nie. Muskietgoed in die huisie sal baie waardeer word. Verder was als baie mooi netjies en gerieflik. Baie dankie aan Elma vir die ontvangs en die skoonmaak.
Dankie vir u terugvoering, dit help ons om te verbeter. Dit is jammer om te hoor dat jy probleme het met muskiete, hulle kan soms sleg wees in die somer. Gewoonlik hou die waaier in die kamer, gekombineer met ons ontwerper se plakkaatbed, mense veilig. Ons het ons beskrywing opgedateer om 'n meer akkurate idee van die tuin en die gedeelde slaapplek in The Cottage te gee. Ek het jou boodskap van dank aan Elma oorgedra. Simon
Baie dankie Estelle vir 'n vriendelike ontvangs en 'n skoon netjiese huis. Die buitestort was heerlik.
Pragtige, skoon kothuis in 'n stil omgewing. Lieflike tuin waar ons 3 honde in baljaar het. Sal definitief terug wees.
Ons twee aande by The Cottage was fantasties! Die huis is baie mooi versier en uitstekend ingerig. Dit was perfek vir ons en die drie honde. Ons het ongelukkig nie die hele tuin vir onsself gehad die eerste aand nie, want daar was gaste in die ander woning, maar ons en die honde het die tuin vreeslik geniet die tweede aand. Groot en pragtig. Die mooi huis, tuin en dorp was 'n lafenis en 'n hoogtepunt op ons reis. Elma het ons vriendelik en professioneel ontvang en was baie behulpsaam tydens ons verblyf. Die melk, tee en koffie word baie waardeer, so ook die aanbevelings vir dinge om te doen in die dorp. The Cottage se ligging is perfek om die mooi dorp te verken, net 'n blok of twee en jy is in die hoofstraat met galerye, restaurante en die museum. Die WiFi het nie goed gewerk nie, maar dis 'n kleinigheid in hierdie paradys.
Die kothuis is geleë in 'n stil straatjie. Dis ruim, het pragtige outydse dekor en moderne noodsaaklikhede en kombuistoebehore. Ten spyte van die koue front het ons heerlik warm geslaap onder snoesige en goeie beddegoed. Pragtige tuin met baie blomstruike, vrugtebome en voëls wat sing in die bome. Voorwaar 'n tuin om te geniet in die somer! Elma het ons baie vriendelik ontvang rn ons kon gratis WiFi benut. Sal baie graag weer daar wil tuisgaan.